15/12/2017 | Administración LocalMunicipal
Ponteceso
Secretaría
Anuncio

Xosé Lois García Carballido, alcalde do Concello de Ponteceso, en virtude das competencias que me confire o ordenamento xurídico, veño a ditar o seguinte: DECRETO de revocación do Decreto 269/2015, de 10 de xullo, de delegación de competencias da Alcaldía na xunta de goberno local. Logo de ver o disposto no Decreto 269/2015, de 10 de xullo, no que se acordaba delegar na Xunta de Goberno Local unha serie de competencias que legalmente corresponden a esta Alcaldía, en virtude da delegación que prevé o artigo 21.3 da Lei 7/1985, de 2 de abril, reguladora das bases do réxime local. Considerando que a periodicidade quincenal das sesións establecida para a Xunta de Goberno Local pode dilatar no tempo a tramitación e resolución ordinaria de expedientes administrativos, pospoñendo a súa resolución e tendo como consecuencia, ás veces, o incumprimento de certos prazos. Resultando a necesidade de axilizar os expedientes administrativos, sendo facultativa para esta Alcaldía a delegación concreta de asuntos ordinarios na Xunta de Goberno Local, logo de ver o artigo 116 do RD 2568/1986, de 28 de novembro, de organización, funcionamento e réxime xurídico das Corporacións Locais que permite a revocación da delegación, procede revocar o actual Decreto de delegación de competencias e proceder ao reordenamento das materias delegables. No uso das atribucións que me confire o artigo 21.3 da Lei 7/1985, de 2 de abril, reguladora das bases de réxime local, R E S O L V O Primeiro-Revocar o Decreto 269/2015, de 10 de xullo, polo que se acordaba a delegación de competencias na Xunta de Goberno Local polos motivos expostos nos antecedentes anteriores. Segundo.- Delegar a favor da Xunta de Goberno Local, de conformidade co sinalado nos artigos 21.3 e 22.2. b) da Lei 7/1985, de 2 de abril, as seguintes atribucións correspondentes á Alcaldía, de entre as contidas e consideradas como delegables no artigo 21.1 da Lei 7/1985: 1. As competencias na adxudicación de concesións sobre os bens do ente local e a adquisición de bens inmobles e dereitos suxeitos á lexislación patrimonial cando o seu valor supere os 18.000 euros e non supere o 10% dos recursos ordinarios do orzamento nin o importe de tres millóns de euros, así como a enaxenación do patrimonio, cando o seu valor supere os 18.000 euros e non supere a porcentaxe e a contía anteriormente sinalada.2. A concesión de licenzas para ocupar bens de dominio público así como recoñecer os dereitos derivados delas.3. As aprobacións dos instrumentos de planeamento de desenvolvemento do planeamento xeral non atribuídas expresamente ao Pleno, así como os instrumentos de xestións urbanística e os proxectos de urbanización.4. Analizar, estudar, acordar ou informar, segundo proceda, os escritos e as comunicación doutras entidades e doutros organismos, así como de particulares, e calquera outros que requiran un acto administrativo resolutivo de coñecemento ou de informe, sen prexuízo de que, pola razón de urxencia a Alcaldía poida realizar ela mesma esas actuacións, dando conta neste caso á Xunta de Goberno Local para o seu coñecemento. Terceiro.- En calquera intre esta Alcaldía poderá avocar, co carácter individualizado, calquera asunto entre os comprendidos nas competencias delegadas e resolver sobre o mesmo, nos termos previstos legalmente. Cuarto.- Remitir o anuncio do contido do presente Decreto ao Boletín Oficial da Provincia da Coruña no cumprimento do disposto no art.44.2 do Real Decreto 2568/1986, de 28 de novembro, que aproba o Regulamento de organización, funcionamento e réxime xurídico das entidades locais, e fixar os efectos da delegación de competencias dende o día seguinte ao da data desta resolución. Quinto.- Dar conta ao Pleno da Corporación na vindeira sesión que se celebre, e aos membros da Xunta de Goberno Local, para o seu coñecemento e efectos, no cumprimento do art.42 do RD 2568/1986. Ponteceso, 5 de decembro de 2017